section_heading: Povijest
paragraph_text: Od 1782. do 1785. godine Mozart je često organizirao akademije, odnosno pretplatničke koncerte (vjeruje se da je prvi uveo pretplatu za korizmene koncerte), i na njima je svake sezone predstavljao i 3-4 nova klavirska koncerta. Zbog velike potražnje, unajmljivao je veće sale, među koje spada i balska dvorana "Zur Mehlgrube" (naziv prema nekadašnjem državnom skladištu brašna na tom mjestu).